ระเบียบสำนักงานคณะกรรมการคุ้มครองผู้บริโภคระเบียบสำนักงานคณะกรรมการคุ้มครองผู้บริโภคว่าด้วยการเข้าไปในสถานที่ทำการของผู้ประกอบธุรกิจขายตรงหรือผู้ประกอบธุรกิจตลาดแบบตรงพ.ศ. ๒๕๖๐ โดยที่ระเบียบสำนักงานคณะกรรมการคุ้มครองผู้บริโภคว่าด้วยการปฏิบัติหน้าที่ของพนักงานเจ้าหน้าที่ในสถานที่ทำการของผู้ประกอบธุรกิจขายตรงหรือผู้ประกอบธุรกิจตลาดแบบตรงพ.ศ. ๒๕๔๘ ได้ใช้บังคับมาเป็นเวลานานแล้ว ประกอบกับสถานการณ์ต่าง ๆได้เปลี่ยนแปลงไปและไม่เหมาะสมกับสภาวการณ์ในปัจจุบัน ดังนั้น เพื่อให้การปฏิบัติหน้าที่ของพนักงานเจ้าหน้าที่มีความเหมาะสมชัดเจน และใช้บังคับได้อย่างมีประสิทธิภาพมากขึ้นไม่เป็นการรบกวนหรือส่งผลกระทบต่อสิทธิและเสรีภาพของผู้ประกอบธุรกิจขายตรงหรือผู้ประกอบธุรกิจตลาดแบบตรงหรือผู้ครอบครองสถานที่ทำการของผู้ประกอบธุรกิจดังกล่าวอาศัยอำนาจตามความในมาตรา ๕ วรรคสอง แห่งพระราชบัญญัติขายตรง และตลาดแบบตรง พ.ศ.๒๕๔๕เลขาธิการคณะกรรมการคุ้มครองผู้บริโภคจึงกำหนดระเบียบเกี่ยวกับการปฏิบัติหน้าที่ของพนักงานเจ้าหน้าที่ไว้ดังต่อไปนี้ข้อ ๑ระเบียบนี้เรียกว่า ระเบียบสำนักงานคณะกรรมการคุ้มครองผู้บริโภคว่าด้วยการเข้าไปในสถานที่ทำการของผู้ประกอบธุรกิจขายตรงหรือผู้ประกอบธุรกิจตลาดแบบตรงพ.ศ. ๒๕๖๐ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบสำนักงานคณะกรรมการคุ้มครองผู้บริโภคว่าด้วยการปฏิบัติหน้าที่ของพนักงานเจ้าหน้าที่ในสถานที่ทำการของผู้ประกอบธุรกิจขายตรงหรือผู้ประกอบธุรกิจตลาดแบบตรงพ.ศ. ๒๕๔๘ข้อ ๔ ในระเบียบนี้ พนักงานเจ้าหน้าที่ หมายความว่าผู้ซึ่งนายกรัฐมนตรีแต่งตั้งให้ปฏิบัติการตามพระราชบัญญัติขายตรงและตลาดแบบตรงพ.ศ. ๒๕๔๕ข้อ ๕ ให้พนักงานเจ้าหน้าที่ใช้อำนาจตามมาตรา๕ วรรคหนึ่ง (๒) แห่งพระราชบัญญัติขายตรงและตลาดแบบตรง พ.ศ. ๒๕๔๕เพื่อสอบถามข้อเท็จจริงหรือตรวจดูเอกสารหรือหลักฐานเพื่อตรวจสอบการปฏิบัติการตามพระราชบัญญัตินี้ข้อ ๖ ในการปฏิบัติหน้าที่ให้พนักงานเจ้าหน้าที่แสดงความบริสุทธิ์ต่อผู้ประกอบธุรกิจขายตรง หรือผู้ประกอบธุรกิจตลาดแบบตรงหรือผู้ครอบครองสถานที่ทำการนั้นก่อนเข้าไปโดยให้พนักงานเจ้าหน้าที่แสดงบัตรประจำตัวพนักงานเจ้าหน้าที่และมอบบันทึกเหตุผลในการเข้าไปให้แก่ผู้ประกอบธุรกิจขายตรงหรือผู้ประกอบธุรกิจตลาดแบบตรงหรือผู้ครอบครองสถานที่ทำการนั้น ตามแบบบันทึกเหตุผลในการเข้าไปในสถานที่ทำการของผู้ประกอบธุรกิจท้ายระเบียบนี้ข้อ ๗ ในการปฏิบัติหน้าที่ให้พนักงานเจ้าหน้าที่กระทำการต่อหน้าผู้ครอบครองสถานที่ทำการของผู้ประกอบธุรกิจขายตรงหรือผู้ประกอบธุรกิจตลาดแบบตรงนั้นหรือถ้าผู้ครอบครองไม่อยู่ในที่นั้น ก็ให้กระทำต่อหน้าบุคคลอื่นอย่างน้อยสองคนซึ่งพนักงานเจ้าหน้าที่ได้ร้องขอมาเป็นพยานข้อ ๘ ในการสอบถามข้อเท็จจริงหรือตรวจดูเอกสารหรือหลักฐานเพื่อตรวจสอบการปฏิบัติการตามพระราชบัญญัติขายตรงและตลาดแบบตรง พ.ศ. ๒๕๔๕ในสถานที่ทำการของผู้ประกอบธุรกิจขายตรงหรือผู้ประกอบธุรกิจตลาดแบบตรงพนักงานเจ้าหน้าที่อาจประสานขอความร่วมมือกับเจ้าหน้าที่หน่วยงานอื่นที่มีอำนาจหน้าที่ตามกฎหมายหรือเจ้าหน้าที่ตำรวจเข้าร่วมปฏิบัติหน้าที่ด้วยก็ได้ข้อ ๙ เมื่อพนักงานเจ้าหน้าที่ได้ปฏิบัติหน้าที่ในสถานที่ทำการของผู้ประกอบธุรกิจขายตรงหรือผู้ประกอบธุรกิจตลาดแบบตรงเพื่อสอบถามข้อเท็จจริงหรือตรวจดูเอกสารหรือหลักฐานเพื่อตรวจสอบการปฏิบัติตามพระราชบัญญัตินี้เสร็จแล้วให้รายงานผลการปฏิบัติหน้าที่ต่อเลขาธิการคณะกรรมการคุ้มครองผู้บริโภคเพื่อทราบตามแบบท้ายระเบียบนี้ประกาศณ วันที่ ๑๓ กรกฎาคม พ.ศ. ๒๕๖๐พลตำรวจตรีประสิทธิ์ เฉลิมวุฒิศักดิ์เลขาธิการคณะกรรมการคุ้มครองผู้บริโภค[เอกสารแนบท้าย]๑. แบบบันทึกเหตุผลในการเข้าไปในสถานที่ทำการของผู้ประกอบธุรกิจ๒. แบบรายงานผลการปฏิบัติหน้าที่(ดูข้อมูลจากภาพกฎหมาย)ชวัลพร/อัญชลี/จัดทำ๒๕ สิงหาคม๒๕๖๐นุสรา/ตรวจ๒๓ มกราคม ๒๕๖๑[๑] ราชกิจจานุเบกษาเล่ม ๑๓๔/ตอนพิเศษ ๒๑๐ ง/หน้า ๗๒/๒๓ สิงหาคม ๒๕๖๐